**הל' נדה – עג הרחקות :הסתכלות באשתו וקישוטה מ. טאובס**

**1. תלמוד בבלי מסכת נדרים דף כ עמוד א**

רבי אחא ברבי יאשיה אומר: כל הצופה בנשים - סופו בא לידי עבירה, וכל המסתכל בעקבה של אשה - הויין לו בנים שאינן מהוגנין. אמר רב יוסף: ובאשתו נדה. אמר רבי שמעון בן לקיש: עקבה דקתני -במקום הטנופת, שהוא מכוון כנגד העקב.

**2. הר"ן מסכת נדרים דף כ עמוד א**

ובאשתו נדה - אפילו אשתו נדה שיש לו בה שעת היתר.

**3. בעלי הנפש שער הפרישה סימן א**

...תניא בנדרים פרק שני (כ א) אל תרבה שיחה עם האשה שסופך בא לידי ניאוף. ר' אחא בר' יאשיה אומר כל הצופה בנשים סוף בא לידי עבירה, וכל המסתכל בעקבה של אשה הויין לו בנים שאינן מהוגנין. אמר רב יוסף ובאשתו נדה. אמר רבי שמעון בן לקיש, עקבה דקתני, מקום הטנופת שהוא מכוון כנגד העקב. יש מפרשים דהא דריש לקיש אדרב יוסף אתמר ולקולא קאמר, דאפילו באשתו נדה לא מיענש בבנים שאין מהוגנין אלא במקום הטנופת. וי"מ דהא דריש לקיש מלתא באפי נפשה היא, ולפרושי למילתא נמי אתא, ומילתא דרב יוסף לחוד ודריש לקיש לחוד, דהא דרב יוסף בעקבה ממש ובאשתו נדה כדאמרינן בהדיא, והא דריש לקיש אפילו באשתו שאינה נדה ומאי עקבה מקום הטנופת, ורב יוסף וריש לקיש לא פליגי בעיקרא דמלתא אלא בפרושא דברייתא, דמר מוקים לה בעקבה ממש כפשוטה ובאשתו נדה, ומר מוקים לה באשה סתם בין נדה בין שאינה נדה כפשוטה, ומאי עקבה מקום הטנופת. ואנן לית לן לאכרועי בהא מילתא דמעשה שמים הוא. מיהו מידי איסורא לא נפיק ונקטינן כתרווייהו לחומרא דאסור להסתכל בעקב אשתו נדה. ומן העקב נלמוד לכל מקום המכוסה שבה שמא יבוא לידי הרגל. ואסור להסתכל בה במקום הטנופת אע"פ שאינה נדה. ועוד דאיכא למימר נמי דלא פליגי אלא מר מוקים לה הכי ומר מוקים לה הכי ותרווייהו סבירא להו כהדדי.

**4. הלכות נדה לרמב"ן פרק ח**

ד. ואסור להסתכל אפילו בעקבה של אשתו כשהיא נדה, ואין צריך לומר בשוקיה ובכל מקום שאינו מגולה, וכל המסתכל בהן הויין לו בנים זכרים שאינן מהוגנין.

**5. תורת הבית הארוך בית ז שער ב**

…רבי אחי בר יאשיה אומר כל הצופה בנשים סוף בא לידי עבירה וכל המסתכל בעקיבה של אשה הואין לו בנים שאינן מהוגנין. אמר רב יוסף ובאשתו נדה. ומן העקב נלמוד לכל מקום מכוסה שבה שמא יבא לידי הרגל.

**6. תורת הבית הקצר בית ז שער ב**

לא יסתכל אדם בעקב אשתו נדה והוא הדין בכל שאר המקומות המכוסין שבה. ודברים אלו שאמרנו בין ברואה ממש בין בבעלת כתם עשאוה כרואה לכל דבריה.

**7. רמב"ם הלכות איסורי ביאה פרק כא**

הלכה ב

…והמסתכל אפילו באצבע קטנה של אשה ונתכוון להנות כמי שנסתכל במקום התורף ואפילו לשמוע קול הערוה או לראות שערה אסור.

הלכה ד

ומותר לאדם להביט באשתו כשהיא נדה ואע"פ שהיא ערוה, ואע"פ שיש לו הנאת לב ממנה בראייה הואיל והיא מותרת לו לאחר זמן אינו בא בזה לדבר מכשול, אבל לא ישחוק ולא יקל ראש עמה שמא ירגיל לעבירה. +/השגת הראב"ד/ לדבר מכשול וכו'. כתב הראב"ד ז"ל /א"א/ אבל לא במקום הסתר שלה והכי איתא בנדרים עכ"ל.+

**8. מגיד משנה הלכות איסורי ביאה פרק כא**

הלכה ד

ומותר לאדם להביט וכו'. זה מתבאר פרק ואלו מותרין (נדרים דף כ') שאמרו שם המסתכל בעקבה של אשה הויין לו בנים שאינן מהוגנין אמר רב יוסף ובאשתו נדה א"ר שמעון בן לקיש עקבה דקתני במקום הטנופת שהוא מכוון כנגד העקב משמע הא בשאר מקומות מותר וכן אמרו שמותר לאשה להתקשט בימי נדתה כדי שלא תתגנה על בעלה כנזכר פרק י"א אלמא שמותר להסתכל בה. ובהשגות א"א אבל לא במקום הסתר שלה והכי איתא בנדרים ע"כ.ובנדרים לא הזכירו אלא במקום הטנופת אבל לא הוצרך רבינו לבאר איסורו שכבר כתב ולא ישחוק ולא יקל עמה וכ"ש ההסתכלות באותו מקום:

**9. שולחן ערוך יורה דעה הלכות נדה סימן קצה**

סעיף ז

לא יסתכל אפילו בעקבה, ולא במקומות המכוסים שבה, (אבל מותר להסתכל בה במקומות הגלוים יב אע"פ שנהנה בראייתה), (ב"י בשם הרמב"ם).

**10. ש"ך יורה דעה סימן קצה**

יב  אע"פ כו'. הואיל והיא מותרת לו לאחר זמן אינו בא לידי מכשול:

**11. תורת השלמים סימן קצה**

[ט] אפילו בעקבה. כן הוא בש"ס פ"ב דנדרים כל המסתכל בעקבה של אשה ה"ל בנים שאינם מהוגנים אמר ר' יוסף ובאשתו נדה א"ר שמעון בן לקיש עקבה דקתני במקום הטנופת שהוא מכוון נגד עקבה ע"כ וא"כ קשה על הטור שהוא כלשון המחבר שכתב דה"ה מקומות המכוסים והלא שם קאמר דוקא עקבה ומ"ש הב"י ושאר אחרונים דהטור סובר דכל מקומות המכוסים שבה בכלל מקום התורף וכ"כ הרשב"א בתורת הבית דמן העקב נלמד לכל מקום מכוסה עכ"ל אבל באמת גם זה תמוה דהא בש"ס מדקדק וקאמר דוקא במקום הטנופת שהוא מכוון נגד עקבה וגם לשון אפילו בעקבה שכתב הטור אינו מדוקדק לכאורה. לכן נ"ל פשוט דדעת הרשב"א והטור דריש לקיש לא קאי כלל אמילתא דרב יוסף ותרווייהו פליגא בפירושא דברייתא דרב יוסף מוקי ברייתא בעקבה ממש ובאשתו נדה וריש לקיש מפרש הברייתא בסתם אשה אפילו אינו נדה ומה עקבה מקום הטנופת נמצא דלרב יוסף עקבה ממש קאמר ואפ"ה אסור להסתכל כיון שהוא מקום המכוסה וה"ה לכל המקומות המכוסים וכן מצאתי בספר בעל הנפש להראב"ד דף מ"ט ע"א שפי' כן הסוגיא דשמעתא ומסיק וכתב וז"ל ונקטינן כתרווייהו להחמיר דאסור להסתכל בעקב אשתו נדה ומן העקב נלמוד כל מקום המכוסה שבה ואסור להסתכל במקום הטנופת אע"פ שאינה נדה עכ"ל וזה נראה ג"כ דעת הרשב"א והטור נמצא דדבריהם נכונים וברורים ואין אנו צריכין לדחוקים של הב"י והב"ח והדרישה בזה ע"ש:

**12. שולחן ערוך אורח חיים הלכות ק"ש ותפלה של ערבית סימן רמ**

סעיף ד

אסור להסתכל באותו מקום, שכל המסתכל שם אין לו בושת פנים, ועובר על: והצנע לכת (מיכה ו, ח), ומעביר הבושה מעל פניו, שכל המתבייש אינו חוטא, דכתיב: ובעבור תהיה יראתו על פניכם (שמות כ, כ) זו הבושה, לבלתי תחטאו (שמות כ, כ) ועוד דקא מגרה יצר הרע בנפשיה, וכל שכן הנושק שם, שעובר על כל אלה ועוד, שעובר על: בל תשקצו את נפשותיכם.

**13. שולחן ערוך אבן העזר הלכות אישות סימן כא**

סעיף ד

מותר לאדם להביט באשתו, אע"פ שהיא נדה והיא ערוה לו; אע"פ שיש לו הנאה בראייתה, הואיל והיא מותרת לאחר זמן אינו בא בזה לידי מכשול. אבל לא ישחק ולא יקל ראש עמה.

**14. בית שמואל סימן כא**

ז  אבל לא ישחק. ולהביט במקום תורפ' אסור ואם מביט כשהי' נדה עונש שלו דאית ליה בנים שאינן מהוגנים וכשמביט בעת שרוצה לשמש נעשו בניו סומין כמ"ש בנדרים, ובלא תשמיש אסור משום דמגרי היצר הרע בעצמו כמ"ש בסי' כ"ה, ובעת נדתה אסור להביט במקומות המכוסים כמ"ש בי"ד סי' קצ"ה ולא כמגיד פכ"א דמתיר:

**15. ט"ז יורה דעה סימן קצח**

(יד) בעלת חטטין כו'. - …והביא רש"ל הג"ה אחת וז"ל וגרב לגבי טבילה צריכה להסיר אע"פ שכואב לה הרבה ואשתו של (מהרר"ק) [מהר"ח או"ז] היתה צריכה לעמוד לפניו ערומה שהיה רואה שלא היה גרב עליה שלא היה מאמין לה שהיתה מסירה שהיתה נערה והיה כואב לה וכן עשה השר מקוצי לאשתו עכ"ל:

**16. שו"ת נודע ביהודה מהדורא תניינא - יורה דעה סימן קכב**

תשובה שלום לכבוד אהובי האלוף התורני הרבני המופלא מוה' יוזל נר"ו מו"צ דק"ק ש"ה י"ץ:

מכתבו קבלתי. וע"ד אשר נשאל באיש ואשה הדרים בכפר בין הנכרים ואין שם יהודי או יהודית זולת הזוג הנ"ל לבדם ואפילו משרתת אין להם. ונשאל מעלתו מהם כשהאשה טובלת אם בעלה יכול לעמוד עליה ולראות שתטבול כדי שתהיה כולה תחת המים וגם אם יוכל בעלה לעזור לה לתמוך בידיו לדחפה תחת המים ע"י שידיח ידיו תחלה במי מקוה משום חציצה רק שהספק הוא משום הסתכלות באשתו נדה ערומה ומשום נגיעתו בה. ומעלתו הורה להיתר מטעם כיון שהוא עוסק בעסקי הטבילה א"כ הוא עצמו מחזר לטהרה מנדתה ולא יכשל בה. והנה בדבר ההסתכלות במקומות המכוסים שבה לית דין צרך בשש שיפה הורה שמותר לצורך טבילה שהרי שני גדולי הדור מהרי"ק והשר מקוצי הצריכו נשותיהם לעמוד לפניהם ערומות לראות אם אין בהם גרב וכמ"ש הט"ז בסימן קצ"ח ס"ק י"ד וכמו שהביא מעלתו בעצמו דברי הט"ז וא"כ מי יפקפק ע"ז ומעשה רב:…

…ואמנם מדברי השר מקוצי ומהרי"ק שהעמידו לפניהם נשותיהם ערומות והרי אסור להסתכל במקומות המכוסים שבה כמבואר בסימן קצ"ה סעיף ז' וא"כ איך הסתכלו הגדולים הללו א"ו שסמכו על סברא זו כיון שהוא מחזר עליה לטהרה שלא יהיה בה חציצה לא יבוא ברגע זו לידי שכחה וגם להתגברות היצר לא חשו דלא שביק היתרא שהרי תיכף תטבול וא"כ הה"ד לנגיעה. ואמנם יש לדחות כי אולי הגדולים הללו סברי כדעת הרב המגיד בפ' כ"א מא"ב הלכה ד' שדעת הרמב"ם שדוקא במקום התורפה אסור להסתכל באשתו נדה אבל בשאר מקומות המכוסים שבה לא אסרו כלל באשתו נדה ולכך לא הקפידו הגדולים הללו בזה…

**17. שו"ת נודע ביהודה מהדורא תניינא - יורה דעה - הערות סימן קכב**

1. הגה"ה מבן המחבר: עוד י"ל דבאמת הגדולים הללו לא הסתכלו בנשותיהם אלא אחר שטבלו ואז ראו אם הסירו הגרב מהם קודם טבילה וכן משמע מלשון שהביא הט"ז שם וז"ל אשתו של מהרי"ק היתה צריכה לעמוד לפניו ערומה שהיה רואה שלא היה גרב עליה שלא היה מאמין לה שהיתה נערה והיה כואב לה עכ"ל. ולשון שלא היה גרב עליה הוא לשון עבר משמע שאחר הטבילה ראה אם הסירה הגרב וכיון שראה שאין עליה שום גרב ממילא ידע שהסירה קודם טבילה דאין לחוש שנפל ממנה אחר טבילה משטיפת המים דכיון שהוא דבוק כל כך עד שכואב לה להסירה אינו נופל מעצמו עד שיקחנו ביד בחזקה.

**18. שו"ת אגרות משה יורה דעה חלק ב סימן עה**

…ובדבר שער אשה נדה לבעלה, הנה ודאי עדיף ממקומות המכוסים שבה, דהנשים שאין מחמירות לעשות כקמחית אלא כפי חיובה שבביתה כשליכא שם אינשי אחריני אינה מכסית שערותיה, שהבעל רגיל בהו תמיד הוא טעם גדול שאין לאסור עליו, וגם לשון האיסור הא נאמר בכתובות דף ע"ב אזהרה לבנות ישראל שלא יצאו בפרוע ראש, ולשון הרמב"ם פכ"ד מאישות הי"א יוצאה בשוק ושער ראשה גלוי ולשון הרמב"ם פכ"א מאי"ב הי"ז וכן לשון הש"ע אה"ע סימן כ"א סעיף ב' לא תלכנה בנות ישראל פרועות ראש בשוק, ואם גם בביתה היתה אסורה חלק גדול בשנה יותר מרביעית ולפעמים גם יותר משלישית לא היה שייך לומר לא תלכנה ובשוק, וכן מסתבר לדינא ומ"מ כל המחמיר בענינים אלו משובח ואם אפשר באופן טוב ושלום היה טוב להחמיר. ובכלל מסתבר לדינא שבמקומות המכוסים שבה שאסור לבעל להסתכל הוא רק במקומות המכוסים אף בביתה כשאין שם רק בעלה או כשאין שום איש דג"כ רגילות

להיות מלובשות, דלא מסתבר כלל דיהיה הכוונה למקומות המכוסים כשהולכות בשוק ובפני אינשי אחריני שצריכות ללכת בצניעות יותר אך שטוב להחמיר באופן טוב ושלום כי בענינים אלו המחמיר משובח.

**19. תלמוד בבלי מסכת כתובות דף סה עמוד ב**

ת"ר: מותר מזונות לבעל, מותר בלאות לאשה. מותר בלאות לאשה למה לה? אמר רחבה: שמתכסה בהן בימי נדתה, כדי שלא תתגנה על בעלה. אמר אביי נקטינן: מותר בלאות אלמנה ליורשיו, התם הוא דלא תתגני באפיה, הכא תתגני ותתגני.

**20. רש"י מסכת כתובות דף סה עמוד ב**

מותר מזונות - כגון אשה שמזונות האמורים במשנתנו עודפין לה שאינה רעבתנית.

שלא תתגנה על בעלה - בימי טהרתה בלובשת בגדים שלבשה בימי נדות.

מותר בלאות - אלמנה הנזונת מנכסי יתומים ועליהן ליתן לה כלים של חמשים זוז משנה לשנה.

**21. תלמוד בבלי מסכת כתובות דף עב עמוד א**

דאמר רב יהודה: הוחזקה נדה בשכינותיה, בעלה לוקה עליה משום נדה.

**22. רש"י מסכת כתובות דף עב עמוד א**

הוחזקה נדה בשכינותיה - שראוה לובשת בגדי נדות ולבעלה אמרה טהורה אני ושמשה.

בעלה לוקה - אם התרו בו וכי האי גוונא משכחת לה למתני' דלאחר תשמיש הודיעוהו שכינותיו שהוחזקה נדה.

**23. שולחן ערוך יורה דעה הלכות נדה סימן קצה**

סעיף ח

ראויה לה שתייחד לה בגדים לימי נדותה, כדי שיהיו שניהם זוכרים תמיד שהיא נדה.

**24. תורת השלמים סימן קצה**

[י] זוכרים תמיד שהיא נדה. וכן הוא לשון הטור ולא ידעתי מאין יצא להם טעם זה הלא הטעם מפורש להדיא בש"ס ס"פ אע"פ כדי שלא תתגנה על בעלה ופי' רש"י בימי טהרתה אם לובשת בגדים שלבשתה בימי נדתה עכ"ל ותמיהא גדולה היא על כל האחרונים שלא הרגישו בזה על הטור ויש כמה נפקותות לדינא בין השני הטעמים וצ"ע (וזכירה זו למה דלא צריכין היכר אא"כ שיש איזה הרגל וחבה וקירוב דעת) נראה פשוט דלכל הטעמים אם יש לה בגדים מיוחדים אפילו נאים ומקושטים שמותרת להלבישם ואע"ג דקאמר שם בש"ס מותר בלאות (פי' בגדים ישנים ובלואים) לאשה שמתכסה בהן בימי נידתה היינו שהבעל אינו מחויב לתת לה בגדים חשובים להתכסה בהם בימי נדתה אבל אם יש לה פשיטא דמותרת להלבישם וזהו בכלל מ"ש בסעיף ט' דהתירו לה להתקשט בימי נדתה והוא פשוט דלא כמ"ש מהרש"ל בביאורו לסמ"ג לאוין דף פ' ע"א דאין הלכה כר"ע דמותר להתקשט ומצינו בדברי רבותינו שלא תתקשט האשה בימי נדתה ויש לה בגדים מיוחדים לנדתה כדלעיל בהל' אישות עכ"ל ובאמת כל זה אינו דבגדים מיוחדים לאו מטעם שלא תתקשט הוא ועיין בש"ד שפסק ג"כ שלא תתקשט האשה ועיין ס"ק י"א:

**25. סדרי טהרה סימן קצה**

(טז) זוכרים. הקשה בספר מנחת יעקב [תורת השלמים ס"ק י] וז"ל, ולא ידעתי מאין יצא להם טעם זה, הלא הטעם מפורש להדיא בש"ס סוף פרק אף על פי [כתובות סה, ב], כדי שלא תתגנה על בעלה, ופירש רש"י בימי טהרתה, בלובשת בגדים שלבשתה בימי נדתה, עכ"ל [רש"י], ותמיה גדולה על האחרונים שלא הרגישו בזה, ויש בה כמה נפקא מינה לדינא, וצ"ע, [עכ"ל]. ובאמת לפי מה שכתב הבית יוסף [עמוד קנז ד"ה וראוי לה] דהטור למד כן מהא דאמרינן [כתובות עב, א] הוחזקה נדה בשכנותיה בעלה לוקה עליה, ופירש רש"י [ד"ה הוחזקה] שראוה שלבשה בגדי נדות, קושית הרב מנחת יעקב קושיא עצומה היא, דמנא לן דמהאי טעמא הוא, הא מפורש בש"ס טעם אחר. אלא נראה דהרמב"ן [הלכות נדה פ"ח הלכה ח] והטור כתבו כן מסברא דנפשיה, כיון דמצינו דבקושי התירו להתקשט בימי נדתה אלא שלא תתגנה על בעלה, וכמו שכתבתי בסמוך [ס"ק יז], אלמא דהקישוט מביא לידי הרגל דבר, משום הכי ראוי לעשות זכירה והיכרא. וכן משמע בפסקי הרמב"ן בהלכותיו פרק ח' דין ח', עיי"ש:

ובזה מיושב מה שהקשה במנחת יעקב [שם] וז"ל, וזכירה זו למה, דלא צריכין היכר אלא אם כן יש איזה הרגל (וסיבה) [וחבה] וקירוב דעת, [ע"כ], ולמה שכתבתי לא קשה מידי, שהקישוט הוא המביא לידי קירוב דעת, והגמרא דלא יהיב האי טעמא דמשום הכי הבלאות יש לה, משום האי טעמא הוי סגיא בקצת בגדים מבלאות שלה, ולא היה צריך למיהב לה כל הבלאות. והטור ניחא ליה למנקט האי טעמא, דאילו לטעם הש"ס אפשר כשאין שניהם מקפידין על זה אין צריך לשנות בגדיה, משום הכי יהיב האי טעמא דצריך משום היכרא:

**26. ויקרא פרשת מצורע פרק טו**

(לב) זֹאת תּוֹרַת הַזָּב וַאֲשֶׁר תֵּצֵא מִמֶּנּוּ שִׁכְבַת זֶרַע לְטָמְאָה בָהּ:

(לג) וְהַדָּוָה בְּנִדָּתָהּ וְהַזָּב אֶת זוֹבוֹ לַזָּכָר וְלַנְּקֵבָה וּלְאִישׁ אֲשֶׁר יִשְׁכַּב עִם טְמֵאָה:

**27. במדבר רבה (וילנא) פרשת נשא פרשה י**

ח [ו, ג] מיין ושכר יזיר וגו', - …כיצד יעשה אדם סייג לדבריו כדרך שעשתה תורה סייג לדבריה הרי הוא אומר ואל אשה בנדת טומאתה לא תקרב יכול יחבקנה וינשקנה וידבר עמה דברים בטלים ת"ל לא תקרב יכול תישן עמו בבגדיה על המטה ת"ל לא תקרב יכול תרחץ את פניה ותכחל את עיניה ויטול הימנה את הכוס ת"ל והדוה בנדתה כל ימים שהיא דוה תהא בנידוי מכאן אמרו כל המנבלת עצמה בימי נדתה רוח חכמים נוחה הימנה כל המתקשטת עצמה בימי נדתה אין רוח חכמים נוחה הימנה.

**28. מסכתות קטנות מסכת אבות דרבי נתן נוסחא א פרק ב**

איזהו סייג שעשתה תורה לדבריה הרי הוא אומר ואל אשה בנדת טומאתה לא תקרב (ויקרא י"ח י"ט) יכול יחבקנה וינשקנה וידבר עמה דברים בטלים ת"ל לא תקרב. יכול תישן עמו בבגדיה על המטה ת"ל לא תקרב. יכול תרחץ פניה ותכחול [את] עיניה ת"ל והדוה בנדתה (שם ט"ו ל"ג). כל ימים שבנדתה תהיה בנדוי. מכאן אמרו כל המנולת עצמה בימי נדתה רוח חכמים נוחה הימנה וכל המקשטת עצמה בימי נדתה אין רוח חכמים נוחה הימנה:

**29. תלמוד בבלי מסכת שבת דף סד עמוד ב**

כדתניא: והדוה בנדתה, זקנים הראשונים אמרו: שלא תכחול ולא תפקוס ולא תתקשט בבגדי צבעונין, עד שבא רבי עקיבא ולימד: אם כן אתה מגנה על בעלה, ונמצא בעלה מגרשה. אלא מה תלמוד לומר והדוה בנדתה - בנדתה תהא עד שתבא במים.

**30. רש"י מסכת שבת דף סד עמוד ב**

כדתניא - דחשו רבנן להכי.

בנדתה - היו דורשין הראשונים כמשמעו, כדבר המנודה ומרחיקה מבעלה.

שלא תכחול - עיניה.

ולא תפקוס - שרק על פניה טינפאנ"ל בלעז +צבע לפנים+ והוא אדום.

תהא בנדתה - בטומאתה.

עד שתבא במים - לטבול, ואף על פי שעברו שבעה שלה, ופסק מעיינה.

**31. תלמוד בבלי מסכת גיטין דף צ עמוד א**

מתני'. בית שמאי אומרים: לא יגרש אדם את אשתו אלא אם כן מצא בה דבר ערוה, שנאמר: כי מצא בה ערות דבר; ובית הלל אומרים: אפילו הקדיחה תבשילו, שנאמר: כי מצא בה ערות דבר; ר' עקיבא אומר: אפי' מצא אחרת נאה הימנה, שנאמ': והיה אם לא תמצא חן בעיניו.

**32. רש"י מסכת גיטין דף צ עמוד א**

הקדיחה - שרפה או ע"י אור שקורין אדורשי"ר או במלח כמו כי אש קדחה באפי (דברים לב).

ערות דבר - לב"ה משמע להו או ערוה או שאר דבר סרחון.

ר"ע אומר - אפי' לא מצא בה לא ערוה ולא דבר.

**33. תלמוד ירושלמי (וילנא) מסכת גיטין פרק ט**

הלכה יא

כתיב [ויקרא טו לג] והדוה בנידתה והזב את זובו זקנים הראשונים היו אומרים תהא בנידתה לא תכחול ולא תפקוס עד שתבוא במים. אמר להן ר' עקיבה משם ראייה. אם את אומר כן אוף היא עצמה מביאה לידי כעירות והוא נותן את עיניו בה לגרשה. ואתייא דזקנים כב"ש. ודר' עקיבה כב"ה:

**34. קרבן העדה מסכת גיטין פרק ט**

הלכה יא

תהא בנדתה. כמנודה ומרוחקת מבעלה:

לא תכחול. עיניה:

ולא תפקוס. שרק על פניה:

אמר להן רבי עקיבא משם ראיה וכו'. ודריש בנדת טומאתה תהא עד שתבא במים לטבול ואפי' עברו עליה שבעה ימים שלה ופסק מעיינה:

אתיא דזקנים כבית שמאי. דאינהו לא חשו שמא יתן עיניו בה לגרשה דהא אסור לגרש אלא אם כן מצא בה ערוה:

ודרבי עקיבא כבית הלל. שמותר לגרשה אפי' לא מצאה חן לפניו ודאי דחיישינן וצריכה תמיד להתנאות לפניו:

**35. פני משה מסכת גיטין פרק ט**

הלכה יא

תהא בנדתה. כמשמעו שתהא כמנודה ומרוחקת מבעלה שלא תכחול עיניה ולא תפקוס שרק על פניה להתקשט:

משם ראיה. בתמיה אם את אומר כן תתגנה בעיניו ויבא לגרשה:

ואתייא דזקנים. דלא חיישי לגירושין כבית שמאי דסבירא להו אסור לגרשה אלא אם כן מצא בה דבר ערוה:

ודרבי עקיבא כבית הלל. כלו' דדריש נמי כבית הלל או ערוה או דבר והילכך סבירא ליה במתניתין אפילו משום נוי שאם מצא אחרת נאה ממנה יכול לגרשה ומכ"ש אם היא תתגנה בעיניו ולפיכך התירה אפילו בימי נדתה להתנאות ולהתקשט:

**36. רמב"ם הלכות איסורי ביאה פרק יא**

הלכה יט

…ומותר לאשה להתקשט בימי נדתה כדי שלא תתגנה על בעלה.

**37. הלכות נדה לרמב"ן פרק ח**

ח. ראוי לאשה לייחד לה בגדים בימי נדתה כדי שיהו שניהם זוכרים תמיד שהיא נדה בהיכר הבגדים, בקושי התירו שתתקשט בימי נדתה כדי שלא תתגנה על בעלה.

**38. שולחן ערוך יורה דעה הלכות נדה סימן קצה**

סעיף ט

בקושי התירו לה להתקשט בימי נדתה, אלא כדי יא{ שלא תתגנה על בעלה.

**39. ביאור הגר"א יורה דעה סימן קצה**

(יג) בקושי כו'. עבה"ג ובאבות דר"נ פ"ב כל המנבלת עצמה בימי נדתה רוח חכמים נוחה הימנה וכל המתקשטת כו' ומשמע דאף לר' עקיבא מדקאמר אין רוח כו':

**40. תורת השלמים סימן קצה**

[יא] שלא תתגנה על בעלה. ואע"ג דקאמר בש"ס עד שבא ר"ע ולימד א"כ אתה מגנה על בעלה ונמצא בעלה מגרשה ומשמע מדקדוק לשון הש"ס דר"ע אזיל לשיטתו בסוף גיטין דאמר אפילו מצא אחרת נאה ממנה יגרשנה ע"כמתיר כאן להתקשט וא"כ אנן דלא קי"ל לענין גיטין כוותיה א"כ יהא אסורה להתקשט וצ"ל דהרמב"ם והטור וסייעתם סוברים דאף דר"ע דקאמר הכי אזיל לשיטתו מ"מ אף בלא האי טעמא דיגרשנה מ"מ מותר להתקשט כדי שלא תתגנה על בעלה וכה"ג מצינו כמה פעמים בש"ס (ועיין בס"ק יו"ד) ועיקר הטעם דנדה לשבעה הוא כדי שלא יהא רגיל וקץ בה וכמ"ש לעיל בסימן קפ"ג ע"ש וק"ל. שוב מצאתי בלחם חמודות ס"פ התנוקת דף ש"ג ע"ג [מעדני יו"ט נדה פרק י סימן ח אות ג] הרגיש ג"כ בזה ותירץ דאע"ג דאנן קי"ל דאסור לגרש במצא אחרת נאה ממנה מ"מ יש לחוש ע"י שתתגנה ישים לה עלילות דברים עד שיגרשנה עכ"ל:

**41. סדרי טהרה סימן קצה**

(יז) להתקשט. כתב בספר מנחת יעקב [תורת השלמים ס"ק יא] ואע"ג דאמר במסכת שבת דף ס"ד [ע"ב] זקנים הראשונים היו אומרים והדוה בנדתה שלא תכחול כו', עד שבא רבי עקיבא ולימד אם כן אתה מגנה על בעלה ונמצא בעלה מגרשה, ומשמע מדקדוק לשון הש"ס דרבי עקיבא אזיל לשיטתו בסוף גיטין [צ, א] דאמר אפילו מצא אחרת נאה הימנה, אבל אנן דלא קיימא לן כוותיה, אם כן תהא אסורה להתקשט וכו'. שוב מצאתי בלחם חמודות סוף פרק התינוקת [מעדני יו"ט אות ג] שהרגיש בזה,

ותירץ דמכל מקום יש לחוש ע"י שתתגנה ישים לה עלילות דברים עד שיגרשנה, עכ"ד. ועיין בספר משנה למלך פרק (ו') [י] מהלכות גרושין [הלכה כא] שהרגיש בזה, ותירץ דאיתא בהדיא בירושלמי שילהי מסכת גיטין [פ"ט הלכה יא] דזקנים אתיא כבית שמאי, ורבי עקיבא אתיא כבית הלל:

**42. ערוך השולחן יורה דעה סימן קצה**

סעיף כא

כתב רבינו הב"י בסעי' ח' ראוי לה שתייחד לה בגדים לימי נדותה כדי שיהיו שניהם זוכרים תמיד שהיא נדה עכ"ל ובסעי' ט' כתב בקושי התירו לה להתקשט בימי נדתה אלא כדי שלא תתגנה על בעלה עכ"ל והקשו עליו הא בס"פ אע"פ[כתובות ס"ה ב] מפורש בגמ' טעם אחר על בגדים לימי נדתה כדי שלא תתגנה על בעלה ופירש"י שכשיראנה בימי טהרתה בבגדים שלבשה בימי נדותה תתגנה עליו ומניין לו לומר טעם זכירה [מנ"י וס"ט וכרו"פ ונדחקו בזה ע"ש] ולענ"ד נראה דלכן הסמיך רבינו הב"י שני דינים אלו זל"ז דבאמת שני גמ' אלו סותרים זא"ז דשם אמרו שתלבש בגדים מיוחדים לימי נדותה כדי שלא תתגנה עליו וכן אמרו [שם ע"ב א] הוחזקה נדה בשכנותיה וכו' ופירש"י שראוה לובשת בגדי נדות ומסתמא לובשת בנדותה בגדים גרועים ולא מקושטים וזהו היפך מדברי הגמ' בשבת [ס"ד ב] והדוה בנדתה זקנים הראשונים אמרו שלא תכחול וכו' ולא תתקשט בבגדי צבעונין עד שבא ר"ע ולימד א"כ אתה מגנה על בעלה וכו' ע"ש הרי להיפך דבזה שלא תלך בימי נדתה מקושטת תתגנה בעיניו ואם אתה אומר שתתקשט בימי נדותה בקישוטין אחרים זה לא מסתבר דלאו כ"ע עשירים נינהו:

סעיף כב

ועיקרן של דברים כן הוא דדיעות שונות יש בבני אדם יש מי שכשרואה אשתו מקושטת בימי נדותה כבימי טהרתה מתגנה עליו ולהיפך כשרואה אותה בימי נדותה בבגדים פשוטים היא מתגנה עליו ולכן הברירה ביד כל אחד לעשות כרצונו ולכן בפרק אף ע"פ דמיירי במשרה את אשתו ע"י שליש אמרו חז"ל שיכולה לכופו ליתן לה הבגדים הישנים לימי נדותה כדי שלא תתגנה בעיניו כלומר שיכולה לומר שמכרת אותו שהוא בעל טבע זו ובשבת אמר ר"ע להיפך אם תעשה כלל בזה מתגנה על בעלה כלומר לפי טבעי כמה בני אדם ולכן מצד זה אין דין קבוע ולכן הסמיך רבינו הב"י וכן הטור שני דינים אלו סמוכים זל"ז וזהו שכתב ראויה וכו' כדי שיהיו זוכרים וכו' כלומר מהראוי ליבחר דרך זה כדי ליזכור ימי נדותה מפני שבאמת בקושי התירו וכו' אך אין אנו יכולים לכופו זהו נגד טבעו שמטעם זה התיר ר"ע אבל אם אינו נגד טבעו טוב שיברורו להם דרך זה כדי שיזכורו על ימי נדתה:

סעיף כג

אם היא סכה א"ע גופה או בגדיה בריח טוב פשיטא שאסור לו ליהנות מריח גופה ובגדיה ואין לך גירוי יצה"ר יותר מזה אבל מותרות הריח שלה בשנשאר בכלי אין קפידא דאין בזה קירוב דעת ולשמוע קול זמר שלה נראה ג"כ דאסור דמגרי יצה"ר בזה ודע דכל אלו ההרחקות צריך להרחיק בין בימי נדותה בין בימי ליבונה ובין שראתה כתם ואין שום שמץ חילוק בזה [ודברי הרמ"א בסעי' י"ד השמטתי דכבר צווחו על זה כל הגדולים ועשו ח' כמ"ש הש"ך סקי"ז וט"ז סק"ט וגם הוא בעצמו לא סיים כן ע"ש]: